VÖG VOLAPÜKA,. 


„Daniil Morozov’: vicifal 
e redakan, 

i /),shido2308@yahoo.com’, 
„Ekaterinburg, ‚Rossija’ / Rusän. 


PADS: 73 jü 80. 


YELOD 33. NÜM:9. 2023 SETUL. 


O Volapükaflens valöpo! 


Sis muls tel suvo dupadob bukis e gasedis vönädikis Vola= 
pükamufa. Eküpob jenöfotis mödik, kels boso evotükons cedis 
e niludis oba tefü „levikodagoläd” da vol speranta. Jenöfo Voz 
lapük änämädon nog ün yel 1892", kü sperant älabon perioda- 
penädi te bali, kel pädabükon in Nürnberg’ fa limans Volapüz 
kakluba büik mufi di ‚Schleyer ilüvöls. Gased bal äkanon-li 
mätedön lunüpo ko bükots almulik nemu degs Volapüka? 
Sperant sio älabon prinsipis boso votikis, ab memosev stamä= 
das äkoedonöv-li lärnön milatis lanälanas (bevü votikans traz 
dutanas pidiplomöl, dabükanas, tidalas niverik, büsidanas) vaz 
lemapüki bevünetik nulik? Luveratikumo äbleibons-la gebön 
disinapüki ut, ad kel ya ikösömikons e tefü kel ya ivedons skiz 
liks. No äfasilos ad plaükön dub pükasit votik yufapüki fa mödi- 
kans ya pidasevöli to patöfs pükavik alik. Too i cedob, das leiz 
god pūkas di ‚Schleyer e di ‚Zamenhof’ kanon yufön ad sue= 
mön kodis faila Volapüka. If viloy dasuemön dinädis tefik, 
frutos ad betikön pükaboliti datuvanas yufapükas bofik. 

Bo stadäd primik paka pro yufapük alik labon jenis leigik e 
krisidis sümik. Lekod atosa binon dranäl lü nendöfükam kosä=z 
damedöma saidiko gudika. Ye dö jens tefik openob omulo. 

Vipöl oles ed olsikanes gudikünosi valik redakan: 


IX:74:2023 
COGED MÄLID SE „COGIKOS VOLAPÜKIK” 
fa hiel Rupert Kniele (18387). 


PÜK RIGIK (‚KNIELE’). 


Wenn man überall dabei sein 
will. 


Fremder: „Meine Herren, was ! 


spielen Sie denn da?“ 


Gans aus!“ 

Fremder: Kann man da mit- : 
thun?” 

Spieler: „Ei, freilich, sehr ange- : 
nehm!” 

Nachdem das nötige Geld bei- ! 
sammen, fragte der Fremde, 


werden soll. 


sie schon vor 8 Tagen.“ 


: blinom, 
wann denn die Gans gegessen : 


: Vöna=Volapük (‚Kniele’). 


If vilon lason vatopo. 


Foginel: ‚O səls oba, kisi 


: pledons ibə is?‘ 
Spieler: „Wir? Wir spielen eine : 
: dobs* gani! 


Pledels: ‚Obs-li? seple- 


Foginel: ‚Kanon-li kedu- 


ı non?‘ 


Pledels: ‚Ə dido, vemo 


ı Jesumik!' 


Na mon zesudik peko- 
foginel sakom, 
kitim ibə gan satom pa- 


: fidön. 

„Ja,“ entgegneten diese, „heut : 
haben wir die Gans blos aus- : 
gespielt — gegessen haben wir : 


‚9, ats agepukoms, tu- 
del te esepledobs gani — 
efidobs omi ya bu dels jal.‘ 


VOLAPÜK PEREVIDÖL (‚PHILIPPS’). 
If viloy komön valöpo. 
Foginan: „O söls! kisi üfo kadapledols-li is?” 
Kadapledans: „Obs-li? sepledobs* gani.” 


Foginan: „Kanoy-li kompenön?” 


Kadapledans: „Ö! dido, vemo plitiko.” 
Posä mon zesüdik pikobükon, foginan äsäkom, kitimo üfo 


gan pöfidon. 


„Ö!” atans ägespikoms, „adelo te esepledobs gani — efi= 


dobs oni ya bü dels jöl.” 


* Värb: sepledön < dabinon in Volapük e vönik e nutimik me 
sinif leigik, kel binon: pledön ad gaenön moni, tituli, tropedi, e r. 


IX:75:2023 
COGED VELID SE „COGIKOS VOLAPÜKIK” 
fa hiel Rupert Kniele (18387). 


PÜK RIGIK (‚KNIELE’). : Vöna=Volapük (‚Kniele’). 
Geburtsanzeige. Lenun motofa. 


Einem Familienvater wurden; Famulafate* sembal pa- 
Zwillinge geboren. Er meldet dies : motoms telabs. Foviko no- 
sofort seinen Eltern schriftlich in : tom penado atosi pale oma 
folgender Weise: „In Eile thue ich : in mod sukol: ‚Spido nunob 
Euch zu wissen, dass wir eben ! olsi, das lenu egetobs tela- 
zwei Zwillinge bekommen haben. : bis tel. Naed nilikun mədi- 
Das nächste mal mehr!“ ! kum! 

Euer A. : A. olsik. 


VOLAPÜK PEREVIDÖL (‚PHILIPPS’). 


Lenun moteda. 

Pro famülafat seimik teläd* pemoton. Sunädo nunom pene= 
do atosi pales oka ön mod sököl: „Spido nunob oles, das ebo 
anu egetobs telädanis* tel. Pö naed sökik mödikumil!” 

‚A. olsik. 

* Binos nitedik, das in Volapük perevidöl labobs vödis tel, 
sevabo „teläd” (Deut.: ‚Zwillinge, Zwillingspaar’) e „telädan” 
(Deut.: ‚Zwilling’, kel binon balan teläda). 

BESPIK BEVÜRESODK. 


‚Igor Wasilewski’. Atos boso memükon obi dö din votik, se= 
vabo dö poyümot: „=üm”, kel ma tidabuks notodon musigotis, 
as sam: folüm. Ye ven viloy sagön, das pösods fol pläyons oni, 
täno sagoy, das binons folümanef. Ba binos-la säkäd difik, ab 
egevon obe magädi sümik. 

‚Hermann Philipps’. Pö ob äjinos binön boso bisarik, das 
famülafat ämäniotom ‚telabis tel’. Ämögos üfo, das telabs kil 
pemotons-li? 

‚Daniil Morozov’. Cedob, das notodamod at äbinon suvöfik 
ün tim seimik. Igo in vödabuk fa el Adelung päproibos ad ge= 
bön vödagrupi: ‚zwei (zwey) Zwillinge’ (logolsös: ‚https://lexika. 


IX:76:2023 
digitale-sammlungen.de/adelung/lemma/bsb00009134_9 1_ 
1552’). 

Büocedob, das in püks mödik vöd tefik süükon säkädis sü= 
mik. Vöd Rusänapükik bal, kel in pük pepenöl tefon telädani 
(‚bliznec’ ü ‚OrınsHeu)), as jäfüdavöded sanavik i kanon malön 
kilädani, folädani, lulädani, ... (kelas vöds mödik no dabinons 
in Rusänapük). Zuo vöd patik defon pro gems anik ko logot lei= 
gik leigüpo pemotöls, ed atos kanon-la kodön cänidi vödas 
(ven sagoy-la eli „telädans kil” pla „gems kil ko logot leigik lei= 
güpo pemotöls”). 


COGED JÖLID SE „COGIKOS VOLAPÜKIK” 
fa hiel Rupert Kniele (18387). 


PÜkK RIGIK (‚KNIELE’). : VÖNA=VOLAPÜK (‚KNIELE’). 
Auch ein Rätsel. I rat. 
Alter Onkel zu seinem klei- : Nək baledik al nef smalik 


nen Neffen Karl: „Ich will dir ein : oma Karl: ‚Vilob sugivən ole 
Rätsel aufgeben: Es hat graue : rati: Labos ’elis gedik, lilis 
Haare, grosse Ohren und man i gletik, e kanon monitan su 


kann darauf reiten.“ : atos.‘ 
Neffe Karl: „Lieber Onkel,: Nef Karl: ‚O nək ləfik! 
das bist du ja selbst!“ ; atos binol vo it.‘ 


VOLAPÜK PEREVIDÖL (,PHILIPPS’). 
l rät. 
Ziom bäldik lü hinef smalik oka: ‚Karl’: „Vilob bligädön ole 
räti: Labon heris gedik, lilis gretik, e kanoy monitön su on.” 
Hinef: ‚Karl’: „O ziom löfik! atos binol vo ol it.” 


KONOTÜL TUMYELA TELDEGID. 
Säkoy radionabroadöpe sovyätarepüblikik: „Mens ovotikons-li 
logotiko pö kobädimasstad?” 
„Ovotikon,” broadöp gespikon. „Olabons koapi smalik, bi no 
oneodons dicetämi, fidölo pilulis patik. Ed olabons kapi gretik, bi 
nenropiko oletikons: „Kiöpo kanoy-li dagetön pilulis at?” ” © © © 


IX:77:2023 
NOS IN GASEDS. 


Fa ‚Frank Roger’ (tiäd rigik: ‚Media Silence’). Tradutod fa ‚Hermann Philipps’. 


H iel Cecil äküpedom mani, kel igleipom gasedi ed äprimom ad 
padön in at. „Maleditö!” ätikom. „No sufälob pösodis, kels kö- 
mons ini selidöp obik cedölo, das kanons reidön glato is.” 

„Pardolös!” äsagom. „Is no reidolöd! Kanol remön gasedi at, if 
vilol reidön oni.” 

Man at älölogom ed äsmilülom säkusadölo. „Vilöfo oremoböv gaz 
sedi at, if binonöv dabükot, keli sukob. Te evilob vestigön atosi. 
Säkusadolös obe atosi!” 

„Dabükoti kinik sukol-li? Is gased te adelik gebidon.” 

„Plänobös atosi”, man ägespikom. „Ästukob timacini ün livüp 
oba, ed ebo nu ädunob sperimänti balid obik, do atos binon negitöfik 
us, de kiöp ekömob. Jinos, das sperimänt ebenoplöpon. Dät nu binon 
1982, tobula del mälid, vo-li? Cedob, das duinod stunüköl somik söz 
ton panotükön in gaseds, ab no logob nuni seimik tefü atos. No sue= 
mob osi.” 

Atos bo äbinon kodül stupikün tefü padam, keli ililom dü lifüp lö- 
lik oka. 

„Oremol-li gasedi at, u no?” äsäkom laidälölo. 

„Ba ekalkulob pökiko, e dinäd at pänotükon-la in gased ädelik”, 
man äfovom. „Onükömob nogna ädelo ad vestigön atosi, if dälol 
osi.” 

„No töbidolös!” el Cecil äsagom. „Ädelo no äbinol is. Memoböv 
atosi.” 

„Ag!” man äsagom. „Ba odelo täno, do atos osüpädonöv obi.” 

„Osüpädosöv id obi”, el Cecil äbaicedom. „Benö! oremol-li gasez 
di at?” 

Man ägeseitom gasedi sui stanäd, äluröbom me nam da herem 
oka, ed älogodom bosilo neplidiko. „Jinos lü ob, das no kredol vödi 
pu bali, keli spikob”, ämürom. 

„Atos binon din täläktik balid, keli espikol jünu”, el Cecil äsagom. 

„Hetob osi, ven no palecedob fefik”, man äfovom. „No meritob 
somi. Is neföro ologol obi dönu.” 


„Lindifos pö ob ad perön dunetäbis, kels ga nosi remons”, el Cecil 
ämürom smilölo kofiko, du man ägolom segolöpio ed älüvom 
selidöpi. 

Zao pos minuts deglul poldans tel äkömoms ini selidöp, leigedis 
kelas ilogom neföro. Vifo ädajonoms ome mäki calöfıko logotöli, ab 
no älabom pöti ad vestigön oni, e balan omas äsagom: 

„Sukobs miniludikani, kel lätiko peloegom lüvön selidöpi at.” 
Äsüramenom magodi mana ut, kel idupadom gasedi, „Memosevol-li 
pösodi at? Ebinom-li adelo in selidöp olik?” 

„Si! zao bü minuts deglul”, el Cecil ägespikom. „Äsagom obe 
dinis bisarik, ed älüvom nes iremön seimikosi. No löfob atosi, 
sevabo, pösodis isio kömölis e nosi remölis.” 

„Klu binos retod verätik. Danobs oli demü kevob olik. Spelob, das 
okanobs fanön e geblinön omi utöpio, se kel eskeapom.” 

„Se lienetanöp-li?” el Cecil äsäkom. 

„Nö! se fütür”, poldan ägespikom. „Man at edunom timakrimi. 
Sevol-li atosi?” 

„NÖö!” ägespikom. „Kredob, das nos dö atos äbinon in gaseds ni 
ädela ni adela.” m 


KONSÄLS MA TIDABUK FA HIEL SCHNEPPER (1837). 


METAFORS. Prüd pademonöd pato pö tradut e gebäd metaforas e 
valikas notodotas nevoik! Nets no valiks gebons otis metaforis, lale- 
goramis e leigodis. Kludo säkoyöd oke, va magul nevoik binon suz 
nädo suemovik pro alan. Binos gudikün ad vitön mögiküno metaforis 
(ed i pükalönis netapükas) ed ad notodön ön mod balugikün tikodis. 
Noms tikava dareigonsös in Volapük! 

GEB VÄRBAFOMAS. Mögastad pagebonöd, if sagoy bosi, kel(os)a vez 
räti u jenöfi no sevoy. Binon spikamamod dota e niluda ed i seti- 
stuka nestedöfik; a. s.: kredol-li, (das) dog at binon-la yunik? Söl: 
‚Pömel’ < äsagom, (das) dog binon-la yunik, ab kanob kredön te 
töbo atosi. 

Bi Volapük buükon spikamamodi nemedamik, mögastad page- 
bonöd te selediko e te in sets, kels voto no binonsöv kleiliks! m 


IX:79:2023 
DOG ELAS ‚BASKERVILLES’. 


KAPIT MÄLID. ‚BASKERVILLE HALL? (4). 


Kasedidalaban ilöädom ed älogetom labölo cügis ire- 
diköl e logis lehitik. Pos minuts anik irivobs cifayani: 
fomü labüren filegrana magälik binü gifafer, labü kö- 
lüms isuföl mistomi bofaflano, pistenöls fa ligens e löpo 
labü kaps hisagliedas: sköt elas ‚Baskervilles’. Dom leya- 
nanik äbinon bumädafailot binü granoin blägik e bems 
sestegöl, ab fo on bumot nulik lafo pibumöl ästanon: sek 
balid golda Sulüda-Frikopik siöra: ‚Charles. 


Iduvegobs leyani ad lael, kö luibs dönu äseilons dub 
bledem, e bims bäldik älütenükons tuigis oksik, fomölo 
tönuli glumidik love kaps obsik. Baskerville’ ädremi- 
kom, äloegölo löpiozugön laeli lunik dagik lü top, kö 
dom äluliton äsvo späk fagiko. 

„Atos is äjenon-li?” äsäkom visipölo. 

„Nö! nö! pö taxuda-lael votaflano.” 

Geran yunik äzilogedom labü logod glumik. 


„No binos stunabik, das ziom obik äbüosenom, das 
mifät üdrefonöv omi pö top somik,” äsagom. „Züam isik 
labon saidikosi ad dredükön alani. Ukoedob süikön kedi 
lampadas lektinik is ünü muls mäl, e no omemosevols 
attopi, pas ven lampads labü lita-snäm äsvo kandelas mil 
fiamü ‚Swan’ ed ‚Edison’ olitons ebo is: föfü cifayan.” 


Lesüt iveitikon ad spad lardik glunota e lödöp ipubon 
lo obs. Pö lulit äkanob küpön utosi, das zänoda-dil ona 
äbinon fasad masifik doma, se kel pärunül äseädon. 
Föfadil ti löliko pibeglofon fa hed, te gäps nemödik töbo 
äsüstegons is ed us, kö fenät u skötaplatäd ädudränon 
veali dagik. Tüms telatik: vönik, labü krens e pihogöls fa 
skers mödik < älöikons se zänodadil at. Flanäds nuli- 
kum binü granoin blägik äbinons detü e nedetü krens. 


IX:80:2023 
Lit paelik ädudranon da fenäts bemik masifik, e se cims 
geilik, kels älöons su nuf skapik klivik, smokakölüm 
blägik soelik äsejuton. 

„Benokömö! o hisiör: Henry! Benokömaglidobs ori pö 
‚Baskerville Hall’!” 

Man geilik iföfiostepom se jad pärunüla ad maifükön 
yani vaba. Maged voma päsilhuäton taädölo ta lit yelovik 
vestibüla. Jietan äsegolof ed äyufof mani ad sälodön pä- 
kemi obsik. 

„No protestol-li ta täv nenzogik obik lomio? o siör: 


‚Henry’!” dokan: ‚Mortimer’ äsagom. „Jimatan obik stebe- 
dof obi.” 


„BENOKÖMÖ! O HISIÖR: ‚HENRY’!” 


